text: نئی دہلی،05 فروری،صحت اور خاندانی فلاح وبہبود کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں بتایا کہ قومی شاہراہوں پر گورنمنٹ اسپتالوں میں ٹراما کیئر سہولیات کو فروغ دینے کے لئے صلاحیت سازی کے واسطے امداد کی اسکیم کے تحت116 ٹراما کیئر فیسلٹیز (ٹی سی ایف ایس) کی نشان دہی کی گئی ہے اور 11 ویں پانچ سالہ منصوبے کے دوران نارتھ ساؤتھ اور ایسٹ ویسٹ کاریڈور (راہ داریوں) کے ساتھ ساتھ گولڈن کوارڈی لیٹرل شاہرا پر 17 ریاستوں میں فنڈ فراہم کیا گیا ہے۔ بارہویں پانچ سالہ منصوبے کے تحت قومی شاہراہوں پر سرکاری اسپتالوں میں ٹراما کیئر فیسلٹیز کو فروغ دینے کے لئے صلاحیت سازی اسکیم کے تحت 85 ٹراما کیئر فیسلٹیز کی نشان دہی کی گئی اور انہیں منظوری دی گئی ہے۔